Video’s: Ouma, student veg terug teen boewe‘n Skermskoot uit die video. Die afgelope week word daar twee video’s op sosiale media versprei wat wys hoe twee vroue teruggeveg het toe hulle die slagoffers van misdaad geword het. In een van die video’s wat soos ŉ veldbrand op sosiale media versprei kan daar gesien word hoe ŉ wit voertuig in die oprit van ŉ huis intrek en nog ŉ wit voertuig skielik ook ingery kom voordat die hek kan toemaak. Drie mans spring uit die agterste voertuig en hardloop na die voorste voertuig terwyl hulle met vuurwapens teen die voertuig se ruite tik en die deure probeer oopmaak. Na ŉ rukkie sit die bestuurder, ŉ vrou, haar voertuig in trurat en pyl op die kapers se motor af en stamp dit. Die kapers hardloop na hul voertuig en die vrou ry weer vorentoe. Die kapers begin wegry, maar die vrou sit weer haar voertuig in trurat en stamp die kapers se motor in die pad. Dit lyk dan of een van die kapers uit die motor wil klim, maar dié keer ry die vrou vorentoe en stamp die kapers se motor aan die passasierskant. ROBBERS MEET THEIR MATCH. WATCH HOW VICTIM DOES NOT OPEN HIS DOORS AFTER BEING FOLLOWED INTO DRIVEWAY & INSTEAD RAMS PERPS MV!!! pic.twitter.com/gnxRx0qA6s — REZA (@crimeairnetwork) August 31, 2018 Die ander video wys hoe ŉ jong vrou langs die pad stap en ŉ wit Toyota Avanza langs haar stilhou. ŉ Man spring dan uit die voertuig en gryp die vrou en probeer haar in die voertuig indwing. Die vrou baklei egter terug en kan daarin slaag om weg te kom. Die man spring dan terug in die voertuig voordat hulle wegjaag. News24 berig die voorval het in Rembrandt Park, noord van Johannesburg, plaasgevind en dat die 21-jarige vrou van haar kampus huis toe gestap het. Sy het die voorval by die polisie aangemeld. BRAZEN ATTEMPT TO KIDNAP SCHOOLKIDS. JHB. GP pic.twitter.com/i4qev7stDG — REZA (@crimeairnetwork) September 4, 2018